צדי צרפתי

צדי (צדוק) צרפתי (נולד ב-16 בינואר 1941) הוא במאי תיאטרון וטלוויזיה ובעברו שחקן ישראלי. צדי צרפתי נולד בתל אביב ב-16 בינואר 1941 למשפחה ממוצא בולגרי-יווני. את ילדותו עשה בצפון הישן של תל אביב. הוריו התגרשו לאחר לידתו והוא עבר לגור עם אביו. בהיותו בן חמש נישא אביו בשנית ולזוג נולדו שני ילדים, אשר לדברי צדי צרפתי, הוא רואה בהם אחים לכל דבר. בראיון בגלי צה"ל בנובמבר 2013, ציין עוד כי הוא חש קרבה רבה יותר לאשת אביו מלאמו הביולוגית, ורואה בה את "אמו האמיתית", אם כי לאורך השנים שמר על קשר גם עם אמו הביולוגית. את הופעתו הראשונה כשחקן עשה בגיל 10, כשהשתתף בסרט הישראלי "4:55 השעה הגורלית" לאחר שבפעם הראשונה נבחן במבחן בד לתפקיד כלשהו. את היכרותו הראשונה עם התיאטרון עשה בגיל 12 כשחקן בהצגה "כטוב בעיניכם" מאת ויליאם שייקספיר, בתיאטרון הקאמרי. משם המשיך להצגות רבות אחרות כילד שחקן ובהן "חסמבה" מאת יגאל מוסינזון בתיאטרון "בימתנו", "הנפש הטובה מסצ'ואן" מאת ברטולט ברכט, "רומיאו ויוליה" מאת ויליאם שייקספיר, "סיפורו של מורה" (Browning Version) של טרנס רטיגן בתיאטרון "זירה" ו"מריוס" בתיאטרון הקאמרי, "הטירה" מאת פרנץ קפקא, "שש כנפיים לאחד" מאת חנוך ברטוב ו"עלי כינור" בתיאטרון הבימה. עם גיוסו לצה"ל, עזב צרפתי את בימת התיאטרון. שירת בלהקת פיקוד מרכז, שם הכיר ועבד עם שייקה לוי, עפרה פוקס, אביבה פז ודני ליטאי. כשבוע לאחר סיום שירותו הצבאי, חזר צרפתי לתיאטרון והתקבל מיד למספר רב של הצגות, בהן: "הזמנה לארמון", "קפיטן קריוז", "וויצק", "שלמה המלך ושלמי הסנדלר", "אנריקו" (מאת פירנדלו), "מהומה רבה על לא דבר", "גלילאו גליליי", "גיבור היום", "מרי סטיוארט", "הרפתקה בקרקס", "פונדק הרוחות" ו"כנרת כנרת" (שניהם מאת נתן אלתרמן), "צ'יפס עם כל דבר", "לאחר הנפילה", "אדם לכל עת", "וויצק", "הורים איומים" (מאת ז'או קוקטו), "על בנות וצנחנים" (בתיאטרון דורות), "פיגמליון" (בתיאטרון חיפה), "מסעו של מר פרישון" (מאת אז'אן לביש), "העתיד טמון בביצים" (בתיאטרון צוותא), "ההיסטוריה רוקדת" (ערב קברט בבימויה של אנא סוקולוב), "ערב שירי רחל" (שם הכיר את חוה אלברשטיין לראשונה), "בכלוב האהבה" וסיים את קריירת המשחק שלו במחזמר המצליח "שיער". את עבודתו כבמאי החל בגיל 30, כשביים את מופע היחיד הראשון של חוה אלברשטיין, על פי בקשתה. המופע הזניק את הקריירה של אלברשטיין והפך את צרפתי לבמאי מוביל, אשר מיטב אמני ישראל רוצים לעבוד תחת שרביטו. החל משנת 1970 ביים צרפתי שורה ארוכה של ערבי בידור, מופעי זמר, הצגות תיאטרון ומחזות זמר. בין המופעים הבולטים שביים נמנים מיטב מופעי התרבות והבידור של התקופה: "לילי גם" - מחזמר מאת אהוד מנור ומתי כספי על פי המחזה של מולייר, "גם הוא באצילים". "מלכת שבא" - מאת סמי גרונמן וסשה ארגוב, בתיאטרון באר שבע. "ילדי הכרך" - מחזמר מאת דן אלמגור ואלדד שרים בתיאטרון בית ליסין. "אל תרדו ממני" - מחזמר העוסק בעליות הגדולות לארץ, בכיכובם של שולה חן, אריה מוסקונה ועירית ענבי בתיאטרון בית ליסין. "כחול לבן בצבעים" - מחזמר סאטירי מאת דן אלמגור ואלדד שרים בהשתתפות: משה בקר, מיקי קם, חני נחמיאס, אסנת וישינסקי, ששי קשת ודינה גולן. "אירמה לה דוס" - עם חנה לסלאו, אריק לביא ומשה בקר. ההצגה "מה שבלב", מאת עוזי בן כנען וקורין אלאל בתיאטרון החאן. "יוסף וכתונת הפסים המשגעת" - מחזמר תנכ"י בכיכובם של שי זורניצר וחוה אלברשטיין. "בוסתן ספרדי" - הצגה שזכתה להצלחה עצומה והוצגה למעלה מ-2,000 פעמים, יותר מכל הצגה ישראלית אחרת. המחזמר "שיער" (בו השתתף בעצמו כשחקן בעבר). "נאסר א-דין" בתיאטרון "הבימה". "דודתו של צ'ארלי" - בכיכובו של ישראל קטורזה בתיאטרון חיפה. "אדיפוס" - מחזמר מאת אלי ביז'אווי ועמית צח בכיכובו של יהודה לוי שהוצג בפסטיבל עכו. "שירת הקאמרי", מחווה לשירים הגדולים מ-60 שנות התיאטרון הקאמרי. המחזמר "סיגל" - מאת שלמה מוסקוביץ. סיפור חייו של אריס סאן בתיאטרון הבימה. המחזמר "קזבלן" בכיכובו של עמוס תמם בתיאטרון הקאמרי. "כלה על הנייר" - בפסטיבל מחזות הזמר בבת ים. "רוביזור" - בתיאטרון יידישפיל. ההצגה "המלך ואני" - בכיכובם של איציק כהן וגלית גיאת. "סיפור הפרברים" - התיאטרון הקאמרי "מצחיקונת" - התיאטרון הקאמרי "שורת המקהלה" - התיאטרון הקאמרי "אנני" - תיאטרון תל אביב "גריז" - תיאטרון תל אביב (ההפקה בוטלה בעקבות התפרצות נגיף הקורונה בישראל) "סאלח שבתי" - תיאטרון ארצי Swan Lake Rock Opera - הפקת אמריקאית בהשתתפות שחקנים אמריקאיים מאת מירית שם אור ושרונה פיק. "הלהקה" - תיאטרון ארצי "אידה" - תיאטרון הבימה "הטוב הרע והנערה" - מופע משירי הסרטים ההוליוודיים בהשתתפות בני אמדורסקי, ישראל גוריון וג'וזי כץ. ערב שירי נעמי שמר - עם חבורת בימות. "חזרה כללית" - מופע עם רבקה רז, ששי קשת ומוצי אביב. "פנטסיה בארץ הפלאות" - מופע ענק בליווי התזמורת הפילהרמונית הישראלית על פי שירים של וולט דיסני. "ערב שירי רחל השני" - בכיכובם של דורית ראובני, חנן יובל ודני כץ. "ההנאות הקטנות שבחיים" - מופע קברטי על פי ברטולט ברכט בכיכובם של בני אמדורסקי, מירי אלוני ויוסי פולק. "הלילה הראשון" - שלישיית "שוקולד מנטה מסטיק" במופע מאת אהוד מנור. "דור האספרסו" - שירי שנות השישים בכיכובם של להקת "הכל עובר חביבי". "שיר במתנה" - ערב יחיד נוסף לחוה אלברשטיין. "הללויה ברודוויי" - מופע שהוצג בגרמניה בכיכובם של שלומית אהרון, דני ליטני, ששי קשת ודינה גולן. "As time goes by" - "הכל עובר חביבי" בדרום אפריקה. "ארט קפה" - מופע חובק עולם ברוסיה. "ברנשים וחלומות" - מופע המורכב משירי מחזות הזמר הידועים, בכיכובם של אילי גורליצקי, חנה לסלאו, ששי קשת, רחלי חיים, שולה חן וירדנה ארזי. "עדלידע קרנבל 83" - מופע קרנבל פורים בהפקת שמוליק קלדרון כתיבה אהוד מנור ועם ירדנה ארזי, ציפי שביט, גידי גוב, חוה אלברשטיין, ואילי גורליצקי. בנוסף ביים ערבי יחיד למיטב האמנים, ביניהם יהורם גאון, רבקה מיכאלי, גילה אלמגור, אילנית, ששי קשת, אבי טולדנו, צביקה פיק, דודו פישר, שלומית אהרון, ירדנה ארזי, עופרה חזה, קורין אלאל, מרינה מקסימיליאן ומשה פרץ. הביא לבמה את להקת "הכל עובר חביבי" במופע הראשון שלהם, משירי שנות ה-50. הקים וניהל את להקות הפופ "סקסטה" ו"מנגו". ביים את להקת הנח"ל המחודשת בתוכנית שנקראה "התחדשות" וכן ביים תוכניות ללהקת "צופי תל אביב". בנוסף לבימוי לקהל המבוגרים הרבה צרפתי לביים מופעי ילדים, בעיקר לחנוכה. הוא היה הבמאי הראשון של פסטיבל שירי הילדים המסורתי בחנוכה, ומאוחר יותר ביים את מופעי הפסטיגל וכן את מותק של פסטיבל. בתחום זה שיתף פעולה במשך תקופה ארוכה עם הכוריאוגרפית יהודית שוויצר. כן ביים את המופע "לבד ביחיד ולבד לבד" - מופע שירים על פי שירי מרים ילן שטקליס, בכיכובם של ג'וזי כץ ושמוליק קראוס, "מה קרה בארץ מי" - הצגת ילדים עם חוה אלברשטיין ואברהם מור, מאת לאה נאור (מוזיקה: מתי כספי וקובי אושרת). ביים את הצגות הילדים "במדינת הגמדים", "שלגייה והצייד" (2013), "101 כלבים דלמטים" בכיכובה של דנה אינטרנשיונל (2014), "שלושת המוסקטרים" בכיכובו של צביקה הדר, "אליסה" (על פי "אליסה בארץ הפלאות"), בכיכובה של חני נחמיאס ו"נסיך האגדות", על פי הנס כריסטיאן אנדרסן (לחנים: חזי שקד). צרפתי היה במאי של שירים רבים שייצגו את מדינת ישראל באירוויזיון, בהם: "הלילה" של שלישיית "הכל עובר חביבי", "בן אדם" של ירדנה ארזי ו-"זה רק ספורט" של דפנה דקל. בנוסף ביים מספר משדרי קדם-אירוויזיון בערוץ הראשון ואף נבחר לביים את המופע של אירוויזיון 1999, שהתקיים בירושלים. צרפתי היה מיוצרי תוכנית האירוח הראשונה בערוץ 1, "שעה טובה", והמשיך לעבוד מאחורי הקלעים גם בתוכנית "סיבה למסיבה". במאי תוכנית הילדים "קרוסלה". בנוסף ביים תוכניות ספיישל לטלוויזיה, כמו "אישה אחת ששרה" בכיכובה של חוה אלברשטיין, טקסים לאומיים-ייצוגיים כגון "פרסי התיאטרון" ו"פרסי הקולנוע" וכן ביים את מופע "פעמוני היובל" שנערך לכבוד חגיגות 50 שנה למדינת ישראל. בשנת 1971 ביים ספיישל מיוחד בשם "האישה הקדחת וכל השאר" בכיכובם של עודד קוטלר ומרים גבריאלי. בשנת 1987 ביים לירדנה ארזי את הספיישל הטלוויזיוני "נשמה צוענית" כחלק מקידום המכירות של האלבום. צרפתי היה במאי השחקנים בתוכנית המציאות "האודישן הגדול". מספר חודשים לאחר מכן נבחר לשמש כשופט בתוכנית "כוכב נולד" בעונתה השנייה, והמשיך לשפוט בה במשך תשע העונות הבאות. כשופט בתוכנית נודע כקפדן, הנוטה להחמיר עם המתמודדים. עוד שימש כבמאי הריקודים בתוכנית "נולד לרקוד" וכמנהל אמנותי בסדרת המופעים "במקום הראשון" ששודרה בערוץ 2 בהנחיית חני נחמיאס. כמו כן, ביים והשתתף בתוכנית "שכל העולם ישמע" - תוכנית ספיישלים שעסקה במפגשים מפתיעים בין אנשים שונים. ב-2020 החל לשמש שופט בגרסה הישראלית של התוכנית "הזמר במסכה". השיר "קפה אצל ברטה" שכתב אהוד מנור ומספר על ביקור אצל קוראת בכף היד נכתב על פי סיפור שסיפר צרפתי למנור על ביקורו אצל מגדת עתידות. את השיר ביצע יגאל בשן. הסדרה "שולץ" ששודרה ב-yes בשנת 2008 עסקה בבמאי בידור פיקטיבי בשם אברם שולץ, שלו סכסוך ארוך שנים כביכול עם צרפתי על מעמד הבמאי המוביל בעולם הבידור הישראלי. בסיום העונה התארח צרפתי עצמו לפגישת "פיוס" בין השניים. בשנת 2011 ערך ערוץ 2 מופע מחווה מיוחד "עושים כבוד לצדי צרפתי". זוכה פרס מפעל חיים של אמ"י (איגוד אמני ישראל). פעמיים זכה בפרס מילוא של התיאטרון הקאמרי על ההצגות "קזבלן" ו"סיפור הפרברים". בשנת 2015 ערך אולם "צוותא" בתל אביב מופע מחווה בשם "נשים מצדיעות לצדי צרפתי". בשנת 2016 זכה בפרס רוזנבלום לאמנויות הבמה על מפעל חיים. בשנת 2021 ערך תיאטרון הבימה ערב הצדעה לכבוד יום הולדתו ה-80 של צדי צרפתי אשר תרם לתיאטרון הישראלי במשך יותר מ-60 שנה. הערב צולם על בימת תיאטרון הבימה ושודר בערוץ 12. כמה מהידוענים שלקחו חלק: ירדנה ארזי, חוה אלברשטיין, חנה לסלאו, גילה אלמגור, דנה אינטרנשיונל ועוד. בשנת 2021 הוא קיבל את תואר הכבוד יקיר העיר תל אביב-יפו. ב-25 בפברואר 2011 צרפתי יצא מהארון בכתבה ב"ידיעות אחרונות". הוא היה אחד המרואיינים בסדרה הדוקומנטרית "המהפכה הגאה" ובה סיפר על חייו וקשייו כהומוסקסואל בשנים שקדמו ליציאתה של הקהילה הגאה מהארון והכרה בהם במסגרת המשפטית. מתגורר בתל אביב. מדיה וקבצים בנושא צדי צרפתי בוויקישיתוף אתר האינטרנט הרשמי של צדי צרפתי צדי צרפתי, במיזם "אישים" לתיעוד היצירה הישראלית צדי צרפתי, במסד הנתונים הקולנועיים IMDb (באנגלית) צדי צרפתי, באתר MusicBrainz (באנגלית) צדי צרפתי, באתר Discogs (באנגלית) צדי צרפתי, דף שער בספרייה הלאומית צדי צרפתי, בארכיון הבימה מידע על צדי צרפתי בקטלוג הספרייה הלאומית פרטי עיתונות היסטוריים על צדי צרפתי באתר עיתונות יהודית היסטורית רן שחק וניצן כרובי‏, צדי צרפתי נחשף, באתר וואלה, 23 ביוני 2005 שגיא בניטה, העיר תל אביב, "כוכב נולד זה סוג של טיפול", באתר הארץ, 9 ביולי 2009 שחר סגל ורועי בר-נתן, ‏צדי צרפתי מתארח ב"ציפורי לילה מתגעגעות", באתר iCast‏, גלי צה"ל, 16 במאי 2010 עינב שיף‏, צדי צרפתי: "אני אתפגר ואף אחד לא ידע? לא נורא", באתר וואלה, 20 במאי 2012 יעקב בר-און, ריאיון: אתה ראשון, יא צדי, באתר הבמה, 28 באוקטובר 2012 יובל אברמוביץ', הצגת חייו של צדי צרפתי, באתר ישראל היום, 16 בנובמבר 2012 רואי (איקו) עוזרי, צדי צרפתי: "בארה"ב רוני מיילי היה גורם לסגירת הטלוויזיה", באתר Xnet‏, 29 במאי 2013 יורם יובל, שיחת נפש עם צדי צרפתי, הטלוויזיה החינוכית, 1 בדצמבר 2014 אנשים, ‏צדי צרפתי: "הייתי ילד עם המון בעיות", באתר ‏מאקו‏, 5 באפריל 2015 ערן סויסה, טוב לי לבד, באתר ישראל היום, 11 בפברואר 2016 עידו שחם, עכבר העיר אונליין, צדי צרפתי: "אני ישן עם התיאטרון בראש", באתר הארץ, 2 בדצמבר 2016 יואב גינאי משוחח עם צדי צרפתי בתוכנית "לגעת ברוח", בערוץ ה-YouTube של רשות השידור רפי רשף בתכנית ראיונות אחד על אחד עם צדי צרפתי, אינטימי: "כילד בתיאטרון אתה מרגיש לבד" , באתר nana10‏, 21 במרץ 2017 ״קיבלתי מכות רצח״. צדי צרפתי מספר על הימים החשוכים של הקהילה, באתר הארץ, 21 במאי 2020 ערן סויסה, צדי צרפתי: "אף פעם לא הרגשתי נאהב, אף פעם בימי חיי", באתר ישראל היום, 6 בנובמבר 2020 עמית חכמוב, ‏"אני מרגיש שטרם עשיתי את הדבר בקריירה שמראה למה אני מסוגל", באתר ‏מאקו‏, 16 בדצמבר 2021 יעל-שחר שריד, האושר של צדי, מגזין את, 1 באוגוסט 2011 בתוכנית הרדיו "ציפורי לילה עושות עניין" עם אודיה קורן ונתן דטנר, גלי צה"ל, 29 בנובמבר 2013 על אנשים, מעריב, 8 ביוני 1970 יובל אברמוביץ', הצגת חייו של צדי צרפתי, באתר ישראל היום, 16 בנובמבר 2012 מרב יודילוביץ', פרס רוזנבלום על מפעל חיים לצדי צרפתי, באתר ynet, 23 במרץ 2016 נדב מנוחין‏, במופע המחווה לצדי צרפתי התברר שלטלוויזיה יש עוד כל כך הרבה ללמוד מהבמה, באתר וואלה, 4 באפריל 2021 מאת מערכת טיים אאוט, בין זוכי אות יקיר העיר: צדי צרפתי, דני קרוון ושפרירה זכאי, באתר טיים אאוט, ‏2021-03-16 "קיבלתי מכות רצח". צדי צרפתי מספר על הימים החשוכים של הקהילה, באתר הארץ, 21 במאי 2020